ન્યૂઝીલેન્ડની ટીમની નજર ભારતમાં ઐતિહાસિક દ્વિપક્ષી વન ડે શ્રેણી જીતવા પર ટકેલી છે. ટીમના સિનિયર બેટ્સમેન રોસ ટેલરે ગઈ કાલે જણાવ્યું, ”ટેસ્ટ મેચમાં મળેલી ૦-૩ની હારને ભૂલીને વન ડે શ્રેણીની આવતી કાલે રમાનારા નિર્ણાયક મુકાબલો જીતવા તૈયાર છીએ. તમે ઘરની બહાર વારંવાર શ્રેણી ના જીતી શકો, ખાસ કરીને ભારતીય ઉપખંડમાં. આ ઘણો રોમાંચક સમય છે. અમને આશા છે કે જેવું અમે અગાઉ કર્યું છે તેનાથી ઘણું વધુ સારું પ્રદર્શન કરી શકીએ છીએ.”